b'\n_START_ARTICLE_\nEne Mihkelsoni Selts\n_START_PARAGRAPH_\nEne Mihkelsoni Selts on eesti kirjaniku Ene Mihkelsoni loomingu austajate ning tema l\xc3\xa4hemate s\xc3\xb5prade asutatud isikute vabatahtlik \xc3\xbchendus. Seltsi eesm\xc3\xa4rk on kirjanik Ene Mihkelsoni vaimse p\xc3\xa4randi, temale omaste ideede ja v\xc3\xa4\xc3\xa4rtuste elavana hoidmine ja edasikandmine. Ene Mihkelsoni Selts asutati 12. mail 2018 Tartus, Eesti Kirjandusmuuseumis, peatselt p\xc3\xa4rast Mihkelsoni surma 2017. aastal.\n_START_SECTION_\nAsutajaliikmed\n_START_PARAGRAPH_\nSeltsi 25 asutajaliikme hulka kuuluvad kirjanikud Viivi Luik, Maimu Berg, Hasso Krull, Aare Pilv, Carolina Pihelgas, kirjandusteadlased Janika Kronberg, Marin Laak, Arne Merilai, Tiina Ann Kirss, Sirje Olesk, Mart Velsker, Rutt Hinrikus, Eneken Laanes, Jaak Tomberg, Aija Sakova, Eve Pormeister, Berk Vaher, aga ka Marju Lauristin, Peeter Vihalemm, Merle Karusoo, Katrin Saukas, Aigi Rahi-Tamm, Reet Valgmaa, Lea Tooming ja Eva Velsker.\n_START_SECTION_\nJuhatus\n_START_PARAGRAPH_\nSeltsi esimesse juhatusse valiti Marju Lauristin, Mart Velsker, Janika Kronberg, Marin Laak ja Aija Sakova. Seltsi esinaiseks valiti Aija Sakova.'